મોરબીમાં તબીબી અભ્યાસ સાથે જોડાયેલા વિદ્યાર્થીઓનું સંગઠન સ્પંદન દ્વારા શહેરની ઝુંપડપટ્ટી વસાહતમાં રહેતા ગરીબ બાળકો પણ દિપાવલી પર્વની ઊજવણી કરી શકે તે માટે ઘરે ઘરેથી જુના પણ સારા અને પહેરવા લાયક કપડા એકઠા કરવાનો સેવાયગ્ન હાથ ધર્યો હતો. જેમાં સ્પંદનના સદસ્યો ડો.હેમાંશી ગરમોરા, ડો.એકતા નેસડીયા, ડો.હિરલ પુજારા, ડો.ઉન્નતિ નેસડીયા, યજ્ઞેશ આદ્રોજા સહિતના એ ઘરે ઘરેથી કપડા એકઠા કરવાનું અભીયાન હાથ ધર્યુ હતું. જેમાં ૩૦૦ જોડી સારા વ્યવસ્થિત કપડા એકઠા થયા હતા.બાદમાં સ્પંદનના તમામ સદસ્યો ગરીબ બાળકોને આપવા નીકળી પડ્યા હતા.શહેરની ઝુંપડપટ્ટી વિસ્તાર જેવાકે પાડાપુલ નીચે, શનાળા બાયપાસ સહિતના વિસ્તારોમાં ગરીબ બાળકોને આ ૩૦૦ જોડી કપડાનું વિતરણ કર્યુ હતું.ભાવી તબીબીઓની નિ:સ્વાર્થ સેવા પ્રવૃતીઓથી ગરીબ બાળકોના ચહેરા પર સ્મિત રેલાયુ હતું.સ્પંદન ગૃપે પર્વમાં સર્વનું ભલુ થાય એજ સાચી ઉજવણી ને સાર્થક કરી હતી.